b'\n_START_ARTICLE_\nSan Marino la Concursul Muzical Eurovision\n_START_SECTION_\nDebutul din 2008\n_START_PARAGRAPH_\n\xc3\x8en iunie 2007, Radiotelevisione della Repubblica di San Marino (SMRTV) \xc8\x99i-a ar\xc4\x83tat interesul de a participa la concurs \xc3\xaen viitorul apropiat, totul depinz\xc3\xa2nd de interesul ac\xc8\x9bionarilor, dar special de RAI, radioteleviziunea italian\xc4\x83, care s-a retras din concurs din anul 1997. Cinci luni mai t\xc3\xa2rziu, radioteleviziunea SMRTV \xc8\x99i-a confirmat participarea la Concursul Muzical Eurovision 2008 din Belgrad._NEWLINE_Prima intrare a San Marino la Concursul Muzical Eurovsion a fost Miodio, cu melodia \xc3\xaen limba italian\xc4\x83 "Complice". San Marino are onoarea de a fi a 50-a participant\xc4\x83 \xc3\xaen concurs, particip\xc3\xa2nd a 5-a \xc3\xaen prima semifinal\xc4\x83 din 2008. Dar, Miodio nu a reu\xc8\x99it s\xc4\x83 se califice \xc3\xaen final\xc4\x83, ob\xc8\x9bin\xc3\xa2nd numai 5 puncte \xc3\xaen total, termin\xc3\xa2nd pe ultimul loc. Totu\xc8\x99i, c\xc3\xa2\xc8\x99tig\xc4\x83torul concursului din 2008, Dima Bilan, \xc8\x99i-a \xc3\xaencheiat "turul castigatorului" in San Marino. SMRTV a difuzat tot showul din 2008.\n_START_SECTION_\nRetragere\n_START_PARAGRAPH_\nIni\xc8\x9bial, SMRTV a vrut s\xc4\x83 participe la concursul din 2009 din Moscova, Rusia. Ministrul culturii al San Marino a anun\xc8\x9bat imediat dup\xc4\x83 concursul din 2008 c\xc4\x83 "sper\xc4\x83 s\xc4\x83 se \xc3\xaentoarc\xc4\x83". SMRTV a spus c\xc4\x83 vor revizui concursul din 2008, iar spre sf\xc3\xa2r\xc8\x99itul anului vor avea un r\xc4\x83spuns \xc3\xaen privin\xc8\x9ba particip\xc4\x83rii in 2009._NEWLINE_S-a zvonit apoi c\xc4\x83 \xc8\x9bara nu va participa la concursul din 2009, din cauza rezultatului slab din anul precedent. \xc3\x8en final, SMRTV a anun\xc8\x9bat c\xc4\x83 \xc8\x9bara nu va participa la concursul din 2009, de\xc8\x99i au aplicat pentru participare. Radioteleviziunea a specificat c\xc4\x83 nu s-au retras din cauza rezultatului din 2008, ci din cauza problemelor financiare ale SMRTV._NEWLINE_San Marino nu s-a intors la  Concursul Muzical Eurovision 2010, tot din motive financiare. Radioteleviziunea a anun\xc8\x9bat c\xc4\x83 sper\xc4\x83 s\xc4\x83 revin\xc4\x83 \xc3\xaen competitie \xc3\xaentr-un viitor apropiat \xc8\x99i a discutat \xc8\x99i posibilitatea participarii la Concursul Muzical Eurovision Junior.\n_START_SECTION_\nRevenire\n_START_PARAGRAPH_\nSMRTV a aplicat o cerere pentru a participa in 2011 \xc8\x99i a fost confirmat\xc4\x83. Aceasta avea s\xc4\x83 fie a doua participare a San Marino la Eurovision._NEWLINE_Cant\xc4\x83rea\xc8\x9ba Senit a fost anun\xc8\x9bat\xc4\x83 a fi reprezentanta San Marino din Concursul Muzical Eurovision 2011, ce urma s\xc4\x83 se desfasoare \xc3\xaen D\xc3\xbcsseldorf, Germania._NEWLINE_A c\xc3\xa2ntat "Stand by", o pies\xc4\x83 \xc3\xaen limba englez\xc4\x83. Ca \xc8\x99i \xc3\xaen 2008, SMRTV a difuzat \xc3\xaentreg concursul. San Marino nu a reusit s\xc4\x83 se califice \xc3\xaen final\xc4\x83 pentru a doua oar\xc4\x83, termin\xc3\xa2nd pe locul 16 din 19 participan\xc8\x9bi din semifinala 1, ob\xc8\x9bin\xc3\xa2nd 34 de puncte.\n_START_SECTION_\n2014\n_START_PARAGRAPH_\nSan Marino a anun\xc8\x9bat ca Valentina Monetta va reprezenta din nou \xc8\x9bara cu piesa "Maybe (Forse)"_NEWLINE_De data aceasta ea s-a calificat \xc3\xaen finala pe locul 10 cu 40 de puncte \xc8\x99i a luat, in final\xc4\x83, locul 24 din 26 cu 14 puncte.'